**Obrazloženje uz prijedlog točke dnevnog reda:**

**„ODLUKA**

**O DAVANJU PRETHODNE SUGLASNOSTI NA IZMJENE I DOPUNE STATUTA DJEČJEG VRTIĆA MATULJI“**

1. **ZAKONSKA OSNOVA DONOŠENJA ODLUKE**

Odluka se temelji na čl.41.st.1 Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) te čl.32. Statuta Općine Matulji („Službene novine Primorsko-goranske županije broj 26/09, 38/09, 8/13, 17/14,29/14,4/15-pročišćeni tekst, 39/15,7/18, 6/21 i 23/21)

1. **OCJENA STANJA I OSNOVNA PITANJA KOJA SE TREBAJU UREDITI ODLUKOM TE POSLJEDICE KOJE ĆE DONOŠENJEM ODLUKE PROISTEĆI**

Na području Općine Matulji svake godine povećana je potreba roditelja za smještajem djece u jaslički i vrtićki program. Prema izvješću Upisne komisije Dječjeg vrtića Matulji u pedagoškoj godini 2022/2023 ostalo je neupisano 74 djece jasličke dobi. Svi postojeći kapaciteti jasličkog programa popunjeni su sukladno Državnom pedagoškom standardu. Zbog problema sve većeg broja neupisane djece u pedagošku godinu 2022/2023 u Dječji vrtić Matulji te djece uvrštene na liste čekanja, Općina Matulji je Zaključkom načelnika (KLASA: 601-01/22-01/0009, URBROJ: 2170-27-02/1-0002) pristupila prenamjeni prostora Društvenog doma u Rukavcu. Time bi se djelatnost vrtića proširila sa dvije skupine, jednom 10-satnog redovitog jasličkog programa i jednom 10-satnog redovitog vrtićkog programa.

Dječji vrtić Matulji bi u pedagoškoj 2002/2023 godini odgojno obrazovni rad organizirao u 26 skupina na osam lokacija.

Obzirom na proširenje obavljanja djelatnosti na lokaciju u prostoru Društvenog doma u Rukavcu, Upravno vijeće Dječjeg Vrtića Matulji pristupilo je izradi Izmjena i dopuna Statuta Dječjeg vrtića Matulji na način da se u čl.5.st.4. utvrdi da se djelatnost vrtića obavljati na osam lokacija, pored već postojećih i na novoj lokaciji u Rukavcu na adresi Rukavac 61 A, te je isti dostavilo Općini Matulji kao osnivaču na prethodnu suglasnost.

Člankom 41.st.1 Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) utvrđeno je da Statut dječjeg vrtića donosi Upravno vijeće uz prethodnu suglasnost osnivača.

1. **OCJENA I IZVORI SREDSTAVA POTREBNIH ZA PROVEDBU ODLUKE**

Provedba ove Odluke nema utjecaj na Proračun Općine Matulji.

1. **STUPANJE NA SNAGU ODLUKE**

Predlaže se da Odluka stupi na snagu danom donošenja budući se ne radi o općem aktu iz čl.73 Zakona o lokalnoj i područnoj (regionalnoj) samoupravi.

 Općinski načelnik

 Vedran Kinkela, mag.iur.

Na temelju članka 41.st.1 Zakona o predškolskom odgoju i obrazovanju („Narodne novine“ broj 10/97, 107/07, 94/13 i 98/19) te čl.32. Statuta Općine Matulji („Službene novine Primorsko-goranske županije broj 26/09, 38/09, 8/13, 17/14,29/14,4/15-pročišćeni tekst, 39/15,7/18, 6/21 i 23/21) Općinsko vijeće Općine Matulji na sjednici održanoj dana donijelo je

 **ODLUKU**

 **o davanju prethodne suglasnosti na Izmjene i dopune Statuta Dječjeg vrtića Matulji**

 Članak 1.

Dječjem vrtiću Matulji, Šetalište Drage Gervaisa 4, Matulji OIB: 30864335607 daje se prethodna suglasnost na Izmjene u dopune Statuta Dječjeg vrtića Matulji.

 Članak 2.

Ova Odluka stupa na snagu danom donošenja.

KLASA: 601-01/22-01/0011

URBROJ:

 OPĆINSKO VIJEĆE OPĆINE MATULJI

 Predsjednik Općinskog vijeća

 Slobodan Juračić